
Ministru kabineta rīkojums Nr. 615
Rīgā 2024. gada 28. jūlijā (prot. Nr. 30 14. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
· 1.1. nekustamo īpašumu "Laidzes tehnikums" (nekustamā īpašuma kadastra Nr. 8868 007 0124) – zemes vienību (zemes vienības kadastra apzīmējums 8868 007 0251) 3,9911 ha platībā un trīs būves (būvju kadastra apzīmējumi 8868 007 0124 001, 8868 007 0124 018 un 8868 007 0124 027) – "Tehnikums", Laidzē, Laidzes pagastā, Talsu novadā;
· 1.2. būvju nekustamo īpašumu "Meistari" (nekustamā īpašuma kadastra Nr. 9666 505 0004) – būvi (būves kadastra apzīmējums 9666 005 0080 004) – Eriņos, Ķoņu pagastā, Valmieras novadā, ievērojot Publiskas personas mantas atsavināšanas likuma 14. panta nosacījumus.
· 2. Pircēji par nekustamajiem īpašumiem maksā euro.
· 3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkumu līgumu noslēgšanas dienas, sastādot attiecīgus pieņemšanas un nodošanas aktus.

